Carreira Nova York-París de 1908

miniatura|Coche Dedion en Utica
miniatura|Os gañadores da carreira

A Carreira Nova York París de 1908 foi unha competición automobilística con saída en Nova York (Estados Unidos de América) e chegada en París (Francia). Este foi un reto importante dado o estado da tecnoloxía do automóbil e as infraestruturas de estradas do momento, e só tres dos seis participantes completaron a carreira. O gañador foi o equipo de Estados Unidos, pilotando un Thomas Flyer de 1907.

En 1907, a carreira Pequín - París inspirou nunha proba aínda máis audaz para estas novas máquinas. O percorrido incluía unha travesía en barco de 240 km a través do estreito de Bering desde Nome ata Cabo Leste, Siberia. No momento considerábase que "o automóbil era a cousa máis fráxil e caprichosa na terra".London Daily Mail, 1908.

 A carreira 
O 12 de febreiro de 1908 seis coches de catro países partiron da liña de saída en Times Square. Ondeaban as bandeiras nacionais de Alemaña, Francia, Italia e Estados Unidos, co Protos en representación de Alemaña, o Zust representando a Italia, tres coches (De Dion-Bouton, Motobloc e Sizaire-Naudin) en representación de Francia, e o Thomas Flyer que competía polos Estados Unidos. Ás 11:15 da mañá un disparo dunha pistola con baño de ouro marcou o inicio dunha carreira ao redor do mundo, nesta nova forma de transporte. Por diante os competidores tiñan moi poucos camiños pavimentados, e en moitas partes do mundo nin existían as estradas. A miúdo, os equipos percorreron as vías do ferrocarril cos seus coches de a cabalo das travesas do ferrocarril para circular durante centos de quilómetros onde non existían estradas.

O estadounidense Thomas Flyer estaba á cabeza cando chegaron a San Francisco logo de cruzar os Estados UnidosSchuster & Mahoney (1966). The Longest Auto Race. Nova York: The John Day Company, p. 71. en 41 días, 8 horas e 15 minutos. Era a primeira vez que un automóbil cruzaba os EE.UU. no inverno. Logo a ruta levounos a Valdez, Alaska por barco. O equipo Thomas atopou condicións imposibles en Alaska, e a carreira foi desviada a través do Pacífico en buque de vapor ao Xapón, onde os americanos fixeron o seu camiño a través do Mar do Xapón. Logo foron a Vladivostok, Siberia, por barco para comezar a cruzar os continentes de Asia e Europa. De feito só tres dos competidores pasaron máis aló de Vladivostok, o Protos, o Zust e o Flyer.

A tundra de Siberia e Manchuria era unha lameira sen fin, co desxeo da primavera era difícil facer progresos. En varios puntos, o avance mediuse a miúdo en metros no canto de quilometros por hora. Co tempo, os camiños melloraban a medida que se achegaban a Europa e o Thomas chegou a París o 30 de xullo de 1908, gañando a carreira. Os alemáns chegaron a París catro días antes, pero foron penalizados cun total de 30 días por non ir a Alaska, e por transportar o Protos parte do camiño nun vagón de ferrocarril. Iso deulle a vitoria aos estadounidenses con George Schuster (o único americano que cubríu toda a distancia entre Nova York e París)Clymer, Floyd. Treasury of Early American Automobiles, 1877-1925 (New York: Bonanza Books, 1950), p.115. por 26 días. Os italianos chegaron máis tarde, en setembro de 1908.

A carreira foi de interese internacional con cobertura diaria na primeira páxina do The New York Times (un dos patrocinadores da carreira co diario parisiense Le Matin). A importancia do evento estendeuse moito máis alá da carreira en si. Xunto coa Pequín - París a carreira que tivo lugar o ano anterior, estableceuse a fiabilidade do automóbil como medio de transporte fiable, co tempo o automóbil pasou de ser unha diversión dos ricos a unha forma segura e viable de transporte de masas a longa distancia. Tamén deu lugar á petición da mellora das estradas que se construirán en moitas partes do mundo.

O gañador, o piloto George Schuster, foi incluído no Automotive Hall of Fame o 12 de outubro de 2010.

 Filmes 
 Un documental de TV de 2008 The Greatest Auto Race on Earth conta en detalle a épica historia da carreira Nova York-Paris de 1908.
 O filme de 1965 A carreira do século está baseado libremente nos acontecementos da carreira Nova York-París de 1908.
 Wolfgang Ettlich (Dir.): Hat der Motor eine Seele? 1908 im Auto um die Welt.  (2008, en alemán) 86 min. (en galego, Ten alma un motor? Ó redor do mundo en coche en 1908.)
 Notas 

 Véxase tamén 

 Bibliografía 
 London Daily Mail, varios artigos durante 1907 e 1908.
  "New York to Paris Auto Race Route", no New York Times, varios artigos durante 1907 e 1908.
 The Story of the New York to Paris Race , 1908, E.R.Thomas Motor Co., Buffalo, NY (reimpreso por Floyd Clymer, Os Ánxeles, 1951 e Intrepid Publishing Co., 1992 ISBN 0-9625793-2-7).

Ligazóns externas
 The Great Auto Race.

 National Automobile Museum
 Deutsches Museum Verkehrszentrum

Categoría:Competicións de automobilismo
Categoría:1908